CELEX: 32009B0665
Language: da
Date: 2009-04-23 00:00:00
Title: Europa-Parlamentets afgørelse af 23. april 2009 om decharge for gennemførelsen af budgettet for Den Europæiske GNSS-Tilsynsmyndighed for regnskabsåret 2007

26.9.2009   
            
            
               DA
            
            
               Den Europæiske Unions Tidende
            
            
               L 255/162
            
         EUROPA-PARLAMENTETS AFGØRELSE
   af 23. april 2009
   om decharge for gennemførelsen af budgettet for Den Europæiske GNSS-Tilsynsmyndighed for regnskabsåret 2007
   (2009/665/EF)
   EUROPA-PARLAMENTET,
   
               —
            
            
               der henviser til det endelige årsregnskab for Den Europæiske GNSS (1) -Tilsynsmyndighed for regnskabsåret 2007 (2),
            
         
               —
            
            
               der henviser til Revisionsrettens beretning om det endelige årsregnskab for Den Europæiske GNSS-Tilsynsmyndighed for regnskabsåret 2007 med myndighedens svar (3),
            
         
               —
            
            
               der henviser til Rådets henstilling af 10. februar 2009 (5588/2009 — C6-0060/2009),
            
         
               —
            
            
               der henviser til EF-traktaten, særlig artikel 276,
            
         
               —
            
            
               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (4), særlig artikel 185,
            
         
               —
            
            
               der henviser til Rådets forordning (EF) nr. 1321/2004 af 12. juli 2004 om forvaltningsstrukturerne for de europæiske programmer for satellitbaseret radionavigation (5), særlig artikel 12,
            
         
               —
            
            
               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i forordning (EF, Euratom) nr. 1605/2002 (6), særlig artikel 94,
            
         
               —
            
            
               der henviser til forretningsordenens artikel 71 og bilag V,
            
         
               —
            
            
               der henviser til betænkning fra Budgetkontroludvalget (A6-0164/2009),
            
         
               1.
            
            
               meddeler direktøren for Den Europæiske GNSS-Tilsynsmyndighed decharge for gennemførelsen af myndighedens budget for regnskabsåret 2007;
            
         
               2.
            
            
               fremsætter sine bemærkninger i nedenstående beslutning;
            
         
               3.
            
            
               pålægger sin formand at sende denne afgørelse og beslutningen, der er en integrerende del heraf, til direktøren for Den Europæiske GNSS-Tilsynsmyndighed, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).
            
         
      
         Hans-Gert PÖTTERING
         
            Formand
         
      
      
         Klaus WELLE
         
            Generalsekretær
         
      
   
   
      (1)  GNSS: Verdensomspændende satellitnavigationssystem.
   
      (2)  EUT C 278 af 31.10.2008, s. 38.
   
      (3)  EUT C 311 af 5.12.2008, s. 107.
   
      (4)  EFT L 248 af 16.9.2002, s. 1.
   
      (5)  EUT L 246 af 20.7.2004, s. 1.
   
      (6)  EFT L 357 af 31.12.2002, s. 72.
   EUROPA-PARLAMENTETS BESLUTNING
   af 23. april 2009
   med bemærkningerne, der er en integrerende del af afgørelsen om decharge for gennemførelsen af budgettet for Den Europæiske GNSS-Tilsynsmyndighed for regnskabsåret 2007
   EUROPA-PARLAMENTET,
   
               —
            
            
               der henviser til det endelige årsregnskab for Den Europæiske GNSS (1) -Tilsynsmyndighed for regnskabsåret 2007 (2),
            
         
               —
            
            
               der henviser til Revisionsrettens beretning om det endelige årsregnskab for Den Europæiske GNSS-Tilsynsmyndighed for regnskabsåret 2007 med myndighedens svar (3),
            
         
               —
            
            
               der henviser til Rådets henstilling af 10. februar 2009 (5588/2009 — C6-0060/2009),
            
         
               —
            
            
               der henviser til EF-traktaten, særlig artikel 276,
            
         
               —
            
            
               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (4), særlig artikel 185,
            
         
               —
            
            
               der henviser til Rådets forordning (EF) nr. 1321/2004 af 12. juli 2004 om forvaltningsstrukturerne for de europæiske programmer for satellitbaseret radionavigation (5), særlig artikel 12,
            
         
               —
            
            
               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i forordning (EF, Euratom) nr. 1605/2002 (6), særlig artikel 94,
            
         
               —
            
            
               der henviser til forretningsordenens artikel 71 og bilag V,
            
         
               —
            
            
               der henviser til betænkning fra Budgetkontroludvalget (A6-0164/2009),
            
         
               A.
            
            
               der henviser til, at Revisionsretten har fastslået, at den er ude af stand til at afgive udtalelse om regnskaberne for Den Europæiske GNSS-Tilsynsmyndighed for regnskabsåret 2007, og har påpeget, at hele opbygningen af Galileoprojektet blev revideret i 2007, og at myndighedens regnskaber var udarbejdet i et usikkert lovgivningsklima,
            
         
               B.
            
            
               der henviser til, at Revisionsretten samtidig fastslog, at de underliggende transaktioner var lovlige og formelt rigtige,
            
         
               C.
            
            
               der henviser til, at myndigheden blev økonomisk uafhængig i 2006,
            
         
               D.
            
            
               der henviser til, at Revisionsretten i sin beretning om myndighedens årsregnskab for 2006 afgav en positiv revisionserklæring,
            
         
               E.
            
            
               der henviser til, at Parlamentet den 22. april 2008 meddelte den administrerende direktør for Den Europæiske GNSS-Tilsynsmyndighed decharge for gennemførelsen af myndighedens budget for regnskabsåret 2006 (7),
            
         
               1.
            
            
               ser af Revisionsrettens årsberetning, at myndighedens endelige budget for regnskabsåret 2007 var på 436 500 000 EUR sammenlignet med 7 000 000 EUR i 2006; bemærker, at budgettet for 2007 hovedsageligt blev finansieret via tilskud fra Kommissionen (et driftstilskud på 7 600 000 EUR og driftsfonde på 194 500 000 EUR), overførsler fra Galileo fællesforetagendet og bidrag fra tredjelande;
            
         
               2.
            
            
               noterer sig Revisionsrettens bemærkning om, at de bevillinger, der rent faktisk blev stillet til rådighed for myndigheden (210 000 000 EUR), var væsentligt lavere på grund af forsinkelserne i Galileoprogrammet;
            
         Ufuldstændig revisionserklæring vedrørende regnskaberne
   
               3.
            
            
               beklager, at Revisionsretten ikke var i stand til at afgive en udtalelse om rigtigheden af myndighedens årsregnskab for 2007; noterer sig Revisionsrettens forklaring om, at årsregnskabet for 2007 blev udarbejdet, og at Revisionsretten foretog sin revision på et tidspunkt, hvor Galileoprojektet og myndighedens rolle var under revision, og den nye lovgivningsramme stadig var ufuldstændig, navnlig med hensyn til forvaltningen af projektmidlerne og ejendomsforholdet til dets aktiver;
            
         
               4.
            
            
               bemærker, at forordning (EF) nr. 683/2008 (8) i mellemtiden er trådt i kraft; konstaterer, at Kommissionen i henhold til forordningen er leder af Galileo- og Egnosprogrammerne (9), og at Fællesskabet har ejendomsretten til alle materielle og immaterielle goder, som er skabt eller udviklet inden for rammerne af programmerne.
            
         
               5.
            
            
               bemærker, at myndigheden vil udarbejde årsregnskabet for 2008 i henhold til den nye lovgivningsramme;
            
         
               6.
            
            
               opfordrer Revisionsretten til i sin beretning om myndighedens årsregnskab for 2008 at vurdere, hvorvidt usikkerhederne med hensyn til regnskaberne er blevet afhjulpet;
            
         Budgetgennemførelse
   
               7.
            
            
               er bekymret over, at Revisionsretten påviste følgende svagheder i forbindelse med budgetgennemførelsen: lav udnyttelse af forpligtelses- og betalingsbevillingerne til operationelle aktiviteter (63 % til forpligtelser og 51 % til betalinger); fraværet af en klar forbindelse mellem myndighedens arbejdsprogram og budgettet; overførsler, der hverken var begrundede eller dokumenterede; gentagne forsinkelser i bogføringen af indtægtsordrer; inkonsekvent præsentation af budgetgennemførelsen;
            
         
               8.
            
            
               erkender, at myndigheden foretog et stort antal overførsler på grund af en usædvanlig budgetsituation med en 50 % reserve på driftsbudgettet;
            
         
               9.
            
            
               opfordrer myndigheden til at indberette, hvilke foranstaltninger den har truffet i forlængelse af Revisionsrettens bemærkninger til budgetgennemførelsen og til de opnåede resultater, i sin beretning om den budgetmæssige og økonomiske forvaltning for 2008;
            
         Usikkerheder med hensyn til Galileo- og Egnosprojekternes aktiver
   
               10.
            
            
               bemærker Revisionsrettens kritik med hensyn til Galileoprojektets aktiver, som myndigheden ikke kunne give tilstrækkelig information om i sine regnskaber, da Det Europæiske Rumfartsagentur (ESA) ikke havde udarbejdet en liste over aktiverne inden udgangen af 2007;
            
         
               11.
            
            
               bemærker myndighedens svar til Revisionsretten om, at ESA og ikke myndigheden kontrollerede disse aktiver pr. 31. december 2007;
            
         
               12.
            
            
               bemærker Revisionsrettens kritik med hensyn til Egnosprojektets aktiver, over at der ikke fandtes nogen nøjagtig oversigt over disse aktiver, og over at der ikke fandtes nogen angivelse af deres værdi i myndighedens regnskaber;
            
         
               13.
            
            
               bemærker myndighedens svar om, at Egnosprojektets aktiver pr. 31. december 2007 stadig var under ESA's kontrol; bemærker desuden, at det fremgår af myndighedens administrerende direktørs svar til Parlamentet, at der var gjort store fremskridt i 2008, da Egnosinvestorerne har accepteret betingelserne for overførsel af aktiverne;
            
         
               14.
            
            
               bemærker, at Fællesskabet i henhold til forordning (EF) nr. 683/2008 er ejer af Galileo- og Egnosprojekternes aktiver; bemærker, at processen med overførsel af disse aktiver fra myndigheden til Kommissionen, der varetager ejerskabet på vegne af Fællesskabet, blev indledt i december 2008;
            
         
               15.
            
            
               opfordrer myndigheden til at gøre sit yderste for at klarlægge situationen med hensyn til Galileo- og Egnosprojekternes aktiver i sine årsregnskaber for 2008;
            
         
               16.
            
            
               opfordrer Kommissionen, til hvem Galileo- og Egnosprojekternes aktiver nu overføres, til at tage hensyn til Revisionsrettens bemærkninger og sikre, at disse aktiver opføres korrekt i regnskaberne;
            
         
               17.
            
            
               bemærker Revisionsrettens bemærkning om, at omkostningerne i forbindelse med Galileoprojektets IOV-fase (in-orbit validation) bør deles ligeligt mellem ESA og EU, og at EU's bidrag alligevel var omkring 114 000 000 EUR højere end ESA's bidrag; bemærker, at denne forfinansiering ifølge Revisionsretten burde være fremgået af myndighedens regnskaber;
            
         
               18.
            
            
               bemærker, at myndigheden var uenig med Revisionsretten og kun anerkendte forudbetalinger på 53 200 000 EUR;
            
         Myndighedens rolle i afviklingen af Galileo fællesforetagendet
   
               19.
            
            
               minder om, at myndigheden overtog alle aktiviteter og aktiver fra Galileo fællesforetagendet med virkning fra 1. januar 2007;
            
         
               20.
            
            
               er bekymret over Revisionsrettens kritiske bemærkninger om, hvordan visse aktiver blev overført fra Galileo fællesforetagendet og opført i myndighedens regnskaber;
            
         
               21.
            
            
               bemærker, at myndigheden svarede Revisionsretten meget detaljeret og var uenig i mange af Revisionsrettens bemærkninger;
            
         
               22.
            
            
               mener, at afviklingen af Galileo fællesforetagendet, herunder den rolle, som myndigheden spillede, må undersøges indgående af dechargemyndigheden på grundlag af Revisionsrettens revisionsresultater;
            
         
               23.
            
            
               bemærker, at Revisionsretten i øjeblikket foretager en revision af forvaltningen af Galileoprojektet og dets IOV-fase; opfordrer Revisionsretten til at lægge særlig vægt på myndighedens overtagelse af fællesforetagendet Galileos aktiviteter og aktiver og glæder sig over, at Revisionsretten vil offentliggøre resultaterne af sin revision i en særberetning inden sommerferien 2009;
            
         
               24.
            
            
               henviser med hensyn til andre bemærkninger, der ledsager afgørelsen om decharge, og som er af horisontal karakter, til sin beslutning af 23. april 2009 om økonomisk forvaltning og kontrol med EU-agenturer (10).
            
         
      (1)  GNSS: Verdensomspændende satellitnavigationssystem.
   
      (2)  EUT C 278 af 31.10.2008, s. 38.
   
      (3)  EUT C 311 af 5.12.2008, s. 107.
   
      (4)  EFT L 248 af 16.9.2002, s. 1.
   
      (5)  EUT L 246 af 20.7.2004, s. 1.
   
      (6)  EFT L 357 af 31.12.2002, s. 72.
   
      (7)  EUT L 88 af 31.3.2009, s. 262.
   
      (8)  Europa-Parlamentets og Rådets forordning (EF) nr. 683/2008 af 9. juli 2008 om den videre gennemførelse af de europæiske satellitbaserede navigationsprogrammer (Egnos og Galileo) (EUT L 196 af 24.7.2008, s. 1).
   
      (9)  European Geostationary Navigation Overlay System.
   
      (10)  Se side 206 i denne EUT.